als_Latn dik_Latn sag_Latn
ShBA, 15 mars 2015 – Shtetet e Bashkuara të Amerikës nuk dëshirojnë rënien kaotike të regjimit sirian, sepse kjo do të jetë një mundësi që xhihadistët islamikë të vijnë në pushtet, tha drejtori i CIA-s, John Brennan.
Brennan tha se Washingtoni ka arsye të jetë i shqetësuar se kush mund të marrë vendin e presidentit Bashar al-Asad, në qoftë se qeveria e tij bie për shkak të shtetit islam dhe grupeve të tjera xhihadiste në Siri.
“Unë mendoj se kjo është një frikë e ligjshme,” tha Brennan, raporton AFP.
Ai shtoi se elementët ekstremistë, përfshirë edhe Shtetin Islamik dhe organizatën Al Qaeda rriten ndjeshëm në disa pjesë të Sirisë.
“Gjëja e fundit që ne duam është që të lejojmë që ata të vijnë në Damask. Prandaj është e rëndësishme për të forcuar opozitën siriane, e cila nuk përfaqëson ekstremizmin”, përfundoi Brennan.
als_Latn als_Latn als_Latn als_Latn als_Latn